فانوس رمضان

فانوس رمضان واحد من الحاجات المهمه اوى فى مصر فى شهر رمضان 

 اصل كلمة فانوس 
فانوس كلمه يونانيه φανός نطقها فانوس fanos معناها بالانجليزى lantern  

 تاريخ 
الفانوس موجود فى مصر من زمان اوى من قبل الغزو العربى و كان المصريين بيستعملو الفوانيس من زمان اوى من ايام الفراعنه و البطالمه و الرومان فى البيوت بالليل و لما يخرجو بالليل و للاحتفال بعيد الميلاد و عيد القيامه لان الصلا بتكون بالليل ، و بعد الغزو العربى دخل المصريين عاداتهم العتيقه فى احتفالاتهم الدينيه فى رمضان.

انواع فوانيس
الفانوس بيتعمل بطرق و اشكال مختلفه, فيه منه فوانيس صفيح و و  ازاز, بتكون معموله من صفيح و ازاز ملون و بيتحط جواها شمعه او اكتر و ده الشكل الفلكلورى المعروف للفانوس.
بعدين ظهرت انواع و اشكال تانيه زى الفانوس المعدن و البلاستيك اللى بينور بلمبه و بطاريات صغيره, و الفانوس اللى بيغنى و بيكون متسجل عليه اغانى .
الاطفال بيحبو الفانوس اوى, حتا الكبار اوقات كتير فيه كتير منهم بيعلقو فوانيس كبيره اودام البيوت او فى الشوارع و الحوارى و الحكايه دى بتكون موجوده كتير اوى فى الاماكن الشعبيه زى حى مصر القديمه و الاحياء القديمه اللى قريبه من وسط البلد فى القاهره.

مصادر

تصنيف:ثقافة مصر
تصنيف:فولكلور مصرى